Silver Sepp

Silver Sepp (sündinud 29. septembril 1982 Treimani külas Pärnumaal) on eesti muusik, fantaasiapillimängija. Ta on musitseerinud ansamblites Svjata Vatra ja Bombillaz ning on ansambli Ro:toro löökpillimängija, kus mängib kausipille. Silver Sepp on õppinud Metsapoole Põhikoolis (1989–1998) ja Häädemeeste Keskkoolis (1998–2001). Ta on õppinud Häädemeeste Muusikakoolis klarnetit (1992–1998)[viide?], Tartu Ülikooli Viljandi Kultuuriakadeemias pop-jazz-laulu (2001–2006)[viide?] ja Norra Telemargi Ülikooli Raulandi Kolledži traditsiooniliste kunstide magistriõppes (2006–2010)[viide?]. Silver Sepp on tähelepanu pälvinud omanäoliste isetehtud fantaasiapillidega, mis on sageli meisterdatud taaskasutatud materjalidest. Muu hulgas on Silver Sepp loonud vanast võrguhargist naelapilli, mänginud kanalisatsioonitorudel, jalgratta esirattal ning kuuest pesukausist ja 20 liitrist veest tehtud vesitrummidel. 2017 – autorilavastus "Silver Sepa auto(ri)lavastus" Tartu Uues Teatris[viide?] 2017–2018 – näitleja ja muusikaline kujundaja Eesti Rahva Muuseumis etendunud lavastuses "Seitse venda ehk Uurali kajakas" (lavastajad Katrin Pärn ja Janek Savolainen[viide?] 2017 – näitleja ja muusikaline kujundaja Eesti Rahva Muuseumis etendunud lavastuses "Vägi" (Lavastaja Ivar Põllu, Tartu Uus Teater)[viide?] 2013 – debüütplaadi "Mis asi see on?" ja Kristiina Ehini "Paleontoloogi päevaraamat" esitlustuur "Loomelaev", 12 kontserti koos kohaliku rahvast kaasava vabalavaga 2012 – Viljandi Hansapäevade avaetenduse-vaatemängu "Järve saladus" muusikaline juht ja muusik koos ansambliga Bombillaz 2011 – lavastuse "Hea ja kurja tundmise puu" lavastamine "Maailmaküla" festivalile, osatäitjad Jarek Kasar, Päär Päärenson, Kati Juurik, ansambel Bombillaz 2010 – ettekanne rahvusvahelisel (12 riiki) sümpoosionil "Imagining Bodies: Landscape, Memory, Community" teemal "Pärimustantsu taaselustamisest ja värskendamisest tantsuetenduse "Tantsumasin" põhjal" 2009 – kosmofolkloorse tantsuetenduse "Tantsumasin" lavastamine (tantsija, lavastaja); Eesti Teatriliit valis etenduse teatri aastaauhindade nominendiks parima lavastuse kategoorias[viide?] 2009 – Viljandi Pärimusmuusika Festivali avakontserdi lavastaja[viide?] 2009 – alternatiivmuusikali "Tulen homme" lavastaja koos Triin Reemanniga (helilooja, produtsent, osatäitja), Eesti Pärimusmuusika Keskus [viide?] 2009 – nüüdistantsu duoetenduse "Kiigepaulikud" tantsija (lavastaja Ele Viskus), Tartu Ülikooli Viljandi Kultuuriakadeemia 2005 – ETV lauluvõistluse "Kaks takti ette" finalist[viide?] 2001 – Pärnumaa koolinoorte laulukonkursi "Koolicanto" peapreemia[viide?] 2013 "Mis asi see on?" 2017 "Rohtumised" Varasema elukaaslase Cätlin Jaagoga on tal tütar Emma (sündinud 2005). Ta on 2011. aasta sügisest abielus luuletaja Kristiina Ehiniga. Neil on ühine tütar Luike (2016) ja poeg Hannes (2007). Piret Linnamägi, Silver Sepp sulatas lauluvõistlusel "Kaks takti ette" südameid, Pärnu Postimees, 4. jaanuar 2006. Silver Sepp ja Kristiina Ehin. Ühte käivad meie hääled. Ümin Eestile. YouTube, 26. märts 2014. (Vaadatud 9. detsembril 2021.) Silver Sepp. Metsik mees. YouTube, 7. aprill 2014. (Vaadatud 9. detsembril 2021.) Silver Sepa esinemine Tüüringis Rudolstadtis festivalil Tanz- und Folkfest. YouTube, 13. september 2014. (Vaadatud 9. detsembril 2021.) Ro:Toro. Mu Jumal, kuis nii varjul oled. Esitus 20. mail 2007 Méxicos Bosque de Tlalpani pargis. YouTube, 30. mai 2008. (Vaadatud 9. detsembril 2021.) Kristiina Vaarik. "Lauluvõistlus andis tudengile tunnustust", Sakala, 22. detsember 2005. Kristiina Ehin ja Silver Sepp astusid abiellu, Õhtuleht, 24. november 2011. "Silver Sepa fantaasia" ETV saatesari "Kõlab hästi!", 12. aprill 2015 Valner Valme. Kristiina Ehin ja Silver Sepp sõidavad USAsse esinema ERR Kultuur, 6. oktoober 2014 Silja Ratt. Kristiina Ehin ja Silver Sepp panid tütrele omapärase nime Õhtuleht.ee, 8. november 2016